PEC Zwolle

PEC Zwolle je holandský futbalový klub sídliaci v meste Zwolle, ktorý je hlavným mestom regióna Overijssel. Bol oficiálne založený 12. júna 1910 pod názvom PEC. Vznikol zlúčením klubov Prins Hendrik a Ende Desespereert Nimmera, ale profesionálnym sa stal až v roku 1955.

Klub prešiel niekoľkými zmenami názvu. Prvá prišla v roku 1971, keď sa premenoval na PEC Zwolle, neskôr v roku 1982 na PEC Zwolle '82. V roku 1990 vyhlásil bankrot a vznikol nový tím s názvom FC Zwolle. K poslednej zmene došlo po postupe do Eredivisie a od sezóny 2012/13 sa opäť nazýva PEC Zwolle.

Domáce zápasy hráva na štadióne IJsseldelta Stadion, ktorý má kapacitu 10 000 miest. Je využívaný klubom od roku 2008 a do roku 2012 bol známy pod názvom FC Zwolle Stadion. Do roku 2008 hrával klub 73 rokov zápasy na štadióne s názvom Oosterenkstadion, ktorý bol zbúraný v roku 2007.

Hlavnými farbami klubu sú modrá a zelená.

Klub odohral v najvyššej holandskej lige celkovo 13 sezón, z ktorých najvyššie umiestnenie dosiahol v roku 1978, keď skončil na 8. mieste. Jeho najväčším úspechom je 2-násobná účasť vo finále Holandského pohára KNVB Cup, do ktorého sa prebojoval v rokoch 1928 a 1977.

Úspechy
 KNVB Cup
 Finalista: 1928, 1977

 Eerste Divisie
 Víťaz: 1978, 2002, 2012

PEC Zwolle v Eredivisie

† ako FC Zwolle

Štatistiky
 Eerste Divisie – Víťaz v roku 1978, 2002 a 2012
 KNVB Cup – Finalista v roku 1928 a 1977
 Najvyššie víťazstvo –  PEC vs. De Valk 8 – 0 (Tweede Divisie, 1956/57)
 Najvyššie Eerste Divisie víťazstvo –  FC Zwolle vs. FC Omniworld 7 – 2 (2006/07)
 Najvyššie Eredivisie víťazstvo – FC Zwolle vs. Roda JC 5 – 0 (1982/83)
 Najvyššia prehra – Leeuwarden vs. PEC 9 – 0 (1956/57), Fortuna Sittard vs. PEC 9 – 0 (1971/72)
 Rekordná návštevnosť – PEC vs. Ajax a PEC vs. Feyenoord, 1982/83, 14 000 návštevníkov

Tréneri

Externé odkazy
 Oficiálna stránka klubu

Externé odkazy 
 
 
 

Holandské futbalové kluby
Futbalové kluby založené v 1910